આજે અમે ‘સુલતાન’ સિનેમા જોવા જવાના હતા. મેં મમ્મીને કહ્યું મારે બ્લેક શર્ટ અને જીન્સ પહેરવા છે, નવા પપ્પાએ બ્લેક શર્ટ પહેરવાની ના પાડી, બ્લેક શર્ટ પાર્ટીમાં પહેરાય આજે આ લાલ શર્ટ જ પહેરવાનું છે. મેં જીદ કરી..મને બ્લેક જ પહેરવું છે, તો મને લાફો મારી દીધો.. મમ્મીએ પણ પપ્પાનો પક્ષ લીધો, મને વઢી નાખ્યો ‘હું મોટાનું કહ્યું માનતો નથી, બેડ બોય થઈ ગયો છે ને એવું બધું..’ મેં લાલ શર્ટ પહેરી લીધું, તોય મારા ગેરવર્તનની સજા આપી, મને ગંગુબાઈને સોંપી બંને એકલા સિનેમા જોવા જતા રહ્યાં.